L 336/62 Den Europæiske Unions Tidende 21.12.2010 KOMMISSIONENS AFGØRELSE af 20. december 2010 om ændring af beslutning 2005/1/EF om godkendelse af metoder til klassificering af svinekroppe i Tjekkiet for så vidt angår præsentationen af sådanne slagtekroppe (meddelt under nummer K(2010) 9187) (Kun den tjekkiske udgave er autentisk) (2010/793/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugs- produkter og om særlige bestemmelser for visse landbrugspro- dukter (fusionsmarkedsordningen) (!), særlig artikel 43, litra m), sammenholdt med artikel 4, og ud fra følgende betragtninger: (1) — Brugen af seks metoder til klassificering af svinekroppe i Tjekkiet blev godkendt ved Kommissionens beslutning 2005/1/EF ) (2) — Den 23. februar 2010 anmodede Tjekkiet Kommissionen om at godkende en præsentation af svinekroppe, der adskiller sig fra den standardpræsentation, som er fastlagt i afsnit B.III, stk. 1, i bilag V til forordning (EF) nr. 1234/2007. (3) I henhold til afsnit B.I stk. 2, i bilag V til forordning (EF) nr. 1234/2007 kan Kommissionen godkende, at medlemsstaterne anvender en præsentation af svine- kroppe, der adskiller sig fra den standardpræsentation, som er fastsat i nævnte afsnits stk. 1, hvis den normale handelspraksis på deres område adskiller sig fra standard- præsentationen. Tjekkiet fremførte i sin anmodning, at det på tjekkisk område er handelspraksis, at slagtekroppe kan præsenteres, uden at flommen er blevet fjernet. Denne præsentation, der adskiller sig fra standardpræsen- tationen, bør derfor godkendes i Tjekkiet. (4) — For at kunne fastlægge prisnoteringer for svinekroppe på et sammenligneligt grundlag bør der tages hensyn til denne forskellige præsentation ved at justere den i sådanne tilfælde registrerede vægt i forhold til vægten af standardpræsentationen. (5) — Beslutning 2005/1/EF bør derfor ændres. (6) — Foranstaltningerne i denne afgørelse er i overensstem- melse med udtalelse fra Forvaltningskomitéen for den Fælles Markedsordning for Landbrugsprodukter — VEDTAGET DENNE AFGØRELSE: Artikel 1 I beslutning 2005/1/EF indsættes følgende artikel 1la: »Artikel 1a Uanset den standardpræsentation, der er fastsat i afsnit B.III, stk. 1, i bilag V til forordning (EF) nr. 1234/2007, kan svine- kroppe i Tjekkiet præsenteres, uden at flommen er blevet fjernet, før de vejes og klassificeres. I tilfælde af en sådan præsentation skal den registrerede vægt af den varme slagte- krop justeres efter følgende formel: Varm kropsvægt = 1,65651 + 0,96139 x vægten af den varme slagtekrop med flomme.« Artikel 2 Denne afgørelse er rettet til Tjekkiet. Udfærdiget i Bruxelles, den 20. december 2010. På Kommissionens vegne Dacian CIOLOS Medlem af Kommissionen ()) EUT L 299 af 16.11.2007, s. 1. (?) EUT L 1 af 4.1.2005, s. 8.